text: Мария и младите таланти откриват уникалното турне на клуб Liqueur - slava.bg
  02.04.2009 10:30 | Видян 4665 пъти | Гласували 1
  Първото парти след официалното откриване на проекта Liqueur "Start a Party" е поверено съвсем неслучайно на Мария Илиева, Криста и B.O.Y.A.N.. На втори април в подвижния клуб, незабравим музикален заряд на турнето ще дадат харизматичната Мария, подкрепена от едни от най-обещаващите млади изпълнители на българския артистичен небосклон. Специална мобилна сцена се намира на площада пред "Централна поща" в града на тепетата и ще остане там цели две седмици. След това необичайното шествие с обща дължина 152 м., състоящо се от 5 тира и съпътстващи високопроходими и леки коли, ще се отправи към следващите си дестинации из цяла България.
  Мария Илиева е топ артистът на агенция - "Liqueur Management" и създател на лейбъла на новата българска музика – "Стерео стая". Въпреки ангажираността на звездата покрай предстоящото представяне на пилотния сингъл от новия й албум, тя е подготвила специален репертоар за участията си в проекта " Start a Party".
  Криста и B.O.Y.A.N ще се включат в шоуто с техни авторски изпълнения със специално направени нетрадиционни аранжименти.